Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: pénzben kifizetett bevételt a személyi jövedelemadóról szóló 1995. évi CXVII. törvény (a továbbiakban: Szja tv.)
Paragraph Index: 700

1. Az Alkotmány 2010. augusztus 11-i, az Alkotmány 70/I. §-ára vonatkozó módosítása számos új rendelkezést tartalmaz: 1) nevesített forrásokra, jogalanyokra, az államtól származó jövedelmekre vonatkozik, 2) sajátos – jó erkölcsbe ütközõ – módon juttatott jövedelmekrõl szól, 3) az adott adóév (vagyis 2010-ben a 2010-es adóév) kezdetére utal, (az alkotmányozó kifejezetten kinyilvánította, hogy „az adójogszabályok tekintetében el kíván térni az Alkotmánybíróság 903/B/1990. AB határozatban megfogalmazott megállapításától, amely szerint az új adókötelezettséget érintõ szabályozásnál az adókötelezettség keletkezésének idõszakát, és nem a bevallás idõpontját tekinti irányadónak.”) 4) „külön mértékû” kötelezettség bevezetését engedélyezi a közteherviselés keretei között. 1.1. Az Alkotmány módosítása jelentõséget tulajdonít annak, hogy valamely jövedelem juttatása a „jó erkölcsbe ütközõ módon” történt-e, de az Alkotmány nem határozza meg ennek fogalmát. [A „jó erkölcs” kifejezés írásmódja a határozatban az Alkotmány módosításának szövegéhez igazodik, kivéve ahol polgári jogi értelemben szerepel; ott a Polgári

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes